המתקפה על שגרירות אזרבייג'ן באיראן

ב-27 בינואר 2023 הותקפה שגרירות אזרבייג'ן בטהראן, איראן בירי. בסביבות השעה 08:30 בבוקר שעון מקומי, עבר הנאשם בתקיפה את עמדת השמירה, חמוש ברובה קלצ'ניקוב ופתח באש לתוך השגרירות. צוות השגרירות ניסה לנטרלו. ראש מערך האבטחה של השגרירות, אורחן אסגרוב, נהרג בפיגוע ועוד שני שומרים נפצעו.

זמן קצר לאחר הפיגוע, נעצר המפגע על ידי המשטרה האיראנית. במקביל פתח שירות הביטחון של אזרבייג'ן בחקירת הפיגוע. נשיא אזרבייג'ן, אילהם אלייב, גינה בחריפות את הפיגוע. אזרבייג'ן התייחסה לתקרית כ"פעולת טרור" ועל כן משרד החוץ של אזרבייג'ן הורה לאנשי השגרירות בטהרן להתפנות מהשגרירות. ב-29 בינואר 2023 פינתה אזרבייג'ן את רוב צוות השגרירות מטהראן, והשעתה את פעילות השגרירות.

גורמים רשמיים באיראן לא ייחסו להתקפה מניעים פוליטיים. רשויות אכיפת החוק של איראן הצהירו כי התקיפה בוצעה על רקע אישי, כי המפגע הגיע למקום עם שני ילדים צעירים. צילומי טלוויזיה במעגל סגור שפורסמו מהשגרירות מראים שהחשוד היה לבד במהלך התקיפה.<ref></ref><ref name="washingtonpost"></ref>

== רקע ==
משלחות דיפלומטיות של אזרבייג'ן הותקפו בעבר, אך אף אחת מהמתקפות לא הייתה התקפה קטלנית. המתקפות היו על רקע קשירת היחסים הדיפלומטיים בין איזרביג'ן וישראל ועל רקע החלטת אזרבייג'ן לפתוח שגרירות בתל אביב. באוגוסט 2022, חברי איגוד החברים של המהדי תקפו את שגרירות אזרבייג'ן בלונדון, הסירו את דגל אזרבייג'ן מבניין השגרירות והחליפו אותו בדגל עם סיסמה אסלאמית. הם קראו סיסמאות בערבית וכתבו אותן על קירות וחלונות בניין השגרירות.<ref name="bbcazeri"></ref> <ref></ref> ב-11 באוקטובר 2022 נורתה אש לעבר מכונית של שגרירות אזרבייג'ן בוושינגטון בירת ארצות הברית. בעקבות האירוע משרד החוץ של אזרבייג'ן זימן את הממונה על היחסים עם ארצות הברית ובקש ממנו להבטיח את ביטחונם של הנציגים הדיפלומטים של אזרבייג'ן.<ref></ref>

== המתקפה ==
הפיגוע התרחש ב-27 בינואר 2023, בסביבות השעה 08:30 בבוקר שעון טהראן, בירת הרפובליקה האסלאמית של איראן.<ref></ref><ref></ref> בשעה שהמפגע הגיע לשגרירות הוא נגח במכוניתו ביונדאי סונטה של השגרירות. כשאחד העובדים יצא לראות מה קרה למכונית, המפגע פרץ לתוך השגרירות ופתח באש<ref name="رضا 2023"></ref><ref name="mehr"></ref> כשהוא יורה בעובדי השגרירות.<ref name="kamera"></ref> המפגע, שהיה חמוש ברובה קלצ'ניקוב, עבר את עמדת הביטחון שמחוץ לשגרירות.<ref name="XİN"></ref> בזמן שצוות השגרירות ניסה לנטרלו<ref name="garib"></ref> התוקף ירה למוות בראש מערך האבטחה של השגרירות, שהיה דיפלומט בדרגה גבוהה בשגרירות, אורחן אסגרוב, ופצע שניים נוספים. אחד מאנשי צוות האבטחה ניסה להדוף את הקלצ'ניקוב מידיו של המפגע, אך רק הצליח לדחוף את התוקף מהשגרירות ולנעול את הדלת. לאחר מכן המפגע ירה מספר יריות לעבר שער השגרירות וניסה פעמיים להצית את מכונית השגרירות באמצעות בלון גז שהיה בתא המטען של מכוניתו, אך נכשל, וחלק מבגדיו עלו באש במהלך הניסיון האחרון.<ref name="رضا 2023" /> בשלב זה הוא זרק את הרובה ונכנע לכוח המשטרה שהגיע למקום.<ref name="رضا 2023" /> תמונות הראו פגיעות כדורי רובה בדלת השגרירות.<ref name="nailia2"></ref> באותו אחר הצהריים פורסמו צילומי טלוויזיה במעגל סגור מבניין השגרירות, המציגים את רגעי הפיגוע.<ref name="garib" /> מצב הפצועים בפיגוע נקבע כיציב.<ref></ref>

== תוצאות ומניע ==
בתחקיר הראשוני לא נחשף מניע לתקיפה וכלי התקשורת הממלכתיים באיראן לא דיווחו מיד על התקיפה. ממשלת אזרבייג'ן כינתה את הפיגוע "פעולת טרור". גורמים איראנים הצהירו לאחר הפיגוע שלא הייתה כל אינדיקציה שהתקיפה הייתה ממניעים פוליטיים.

זמן קצר לאחר הפיגוע הודיעו האיראנים שהם פתחו בחקירת האירוע,<ref name="irantedqiqat"></ref> בזמן שהצד האזרי פתח בחקירה מיד.<ref name="musavat2"></ref> דובר משרד החוץ של איראן, נאסיר כנעני, אמר לאחר הפיגוע שהמשטרה וכוחות הביטחון התערבו מידית באירוע<ref name="bbckanani"></ref> והמפגע עוכב,<ref></ref> ונחקר. שירות הביטחון הממלכתי של אזרבייג'ן פתח תיק פלילי לפי סעיפים שונים בחוק הפלילי של אזרבייג'ן בהתייחס לפיגוע.<ref></ref>

סרדאר חוסיין רחימי מפקד משטרת טהראן, אמר שהחקירה המוקדמת העלתה שהמניע של המפגע הוא על פי החשד אישי, על רקע בעיות משפחתיות.<ref name="family"></ref> רחימי הוסיף, שהמפגע הגיע תחילה לבניין המנהלה של השגרירות עם ילדה בת 14 וילד בן 7 במכונית קיה פרייד.<ref name="tasnim"></ref> ראש הפרקליטות הפלילית בטהראן, מוחמד שהריארי, אמר, שהחשוד טען במהלך החקירה הראשונית, שאשתו נסעה לשגרירות באפריל 2022 ולא שבה הביתה. המפגע ציין שהוא ביקר בשגרירות מספר פעמים כדי לברר מה עלה בגורל אשתו ולא קיבל כל תגובה. לדעתו אשתו נמצאת בשגרירות.<ref name="wife"></ref> לפי סוכנות הידיעות של הרפובליקה האסלאמית אירנ"א, המפגע הגיש דו"ח נעדרים למשטרת העיר אורמיה, שבמחוז מערב אזרבייג'ן, על כך שאשתו בת באקו, נעדרת החל מאמצע אפריל 2022. המשטרה סגרה את התיק לאחר שהיא גילתה שהאישה חזרה לאזרבייג'ן. המפגע המשיך בחקירותיו במשרד החוץ האיראני ושגרירות אזרבייג'ן בטהראן.<ref></ref> לאחר מכן אמר המפגע כי "החליט ללכת לשגרירות בבוקר עם רובה הקלצ'ניקוב שכבר הכין".

סוכנות הידיעות האזרבייג'נית, הציגה את צילומי הטלוויזיה במעגל סגור מהשגרירות. הערוצים הדיפלומטיים של סוכנות הידיעות ציינו כי מידע שמציגים האירנים אודות בעיותיו המשפחתיות של המפגע הוא חסר בסיס לחלוטין והוסיפה שהמתקפה על השגרירות הייתה מעשה טרור.<ref></ref> צילומי הטלוויזיה במעגל סגור מראים כי המפגע היה לבד במהלך התקיפה.<ref name="ayxan32"></ref> איחאן חג'יזדה, ראש מחלקת שירות העיתונות של משרד החוץ של אזרבייג'ן, אמר "שהם לא חושבים שהפיגוע בוצע על רקע אישי".<ref name="ayxan"></ref>

מפקד משטרת טהראן, רחימי, פוטר מתפקידו תוך שעות לאחר שהוצגו צילומי הטלוויזיה במעגל סגור המראים מאבטח איראני בכניסה לשגרירות שלא עושה דבר כדי לעצור את המתקפה.<ref name="Al Arabiya English 2023"></ref> בהתייחס לביקורת על כך שהמשטרה הדיפלומטית האיראנית אינה חמושה, טען אחמד-רזא רדן, ראש כוח אכיפת החוק של איראן, שלא ניתן לחמש את משמר המשטרה בשגרירויות לפי הפרוטוקול והמאבטח מהמשטרה הדיפלומטית האירנית, יכול להתקשר למדור האבטחה במקרה חירום.<ref name="irna.ir"></ref><ref name="انتخاب 2023"></ref>

ב-29 בינואר 2023 סגן שר החוץ של אזרבייג'ן חלף חלפוב הודיע ש-53 אנשי צוות בשגרירות פונו מטהראן וכי פעילות השגרירות הושעתה.<ref name="azernews"></ref> במקום נותרו חמישה אנשים כדי לאבטח את הבניין ורכוש השגרירות.<ref name="azernews" />

== תגובות רשמיות ==
ב-28 בינואר התקשר נשיא איראן אבראהים ראיסי בטלפון לנשיא אזרבייג'ן אילהם אלייב. ראיסי הביע את תנחומיו לאלייב ולמשפחתו של אורחן אסגרוב, ואיחל החלמה מהירה לפצועים. אלייב הביע גינוי החריף לפיגוע, שאותו כינה פעולת טרור, והביע את תקוותו לחקירה יסודית ושקופה ולענישת המפגע במלוא חומרת החוק. אלייב הזכיר גם את אומץ ליבו של אחד השומרים שניסה לפרק את התוקף מנשקו ובכך למנוע נפגעים נוספים.<ref></ref> ב-17 בפברואר 2023 אמר אלייב לכתבים: "העובדה שמיד לאחר מעשה הטרור התראיין המחבל לתקשורת האיראנית מוכיחה שהוא נשלח על ידי הממסד האיראני. דבר מוזר נוסף, היה, שיומיים לאחר מכן המפגע הוכרז כחולה נפש. אלייב שאל בקול את העיתונאים איזה מומחיות מיוחדת יש לאירנים שהם הצליחו כל כך מהר לקבוע שהמפגע חולה נפש. לדבריו זהו ניסיון להגן עליו מפני הצדק".<ref></ref>

מספר מדינות הגיבו על הפיגוע. נשיא מדינת ישראל, יצחק הרצוג, הביע את תנחומיו בפני הנשיא אלייב, תוך שהוא מזכיר את הפיגוע בבית הכנסת בירושלים.<ref></ref> ערב הסעודית הדגישה את הסולידריות שלה עם אזרבייג'ן ואנשיה ונציגיה קראו לכבד את הנציגויות הדיפלומטיות ולהעניש את העבריינים.<ref></ref> נשיא מצרים עבד אל-פתאח א-סיסי, ששהה בבאקו למחרת הפיגוע, הביע את תנחומיו בפני הנשיא אלייב באופן אישי.<ref></ref> ארצות הברית גינתה את המתקפה ותמכה בקריאה של הנשיא אלייב לחקירה מהירה והזכירה לממשלת איראן את אחריותה על פי אמנת וינה בדבר יחסים דיפלומטיים להגן על דיפלומטים זרים באיראן.<ref></ref> בשיחה עם שר החוץ של אזרבייג'ן, ג'יהון באירמוב , שר החוץ הרוסי סרגיי לברוב הביע את תנחומיו והציע להעניק כל סיוע שאזרבייג'ן תידרש לו.<ref></ref> הצהרות רשמיות שפורסמו באמצעות הטוויטר על ידי נשיאת הונגריה קטלין נובאק ונשיא טורקיה רג'פ טאיפ ארדואן,<ref></ref><ref></ref> וכן משרדי החוץ של קרואטיה,<ref></ref> אסטוניה,<ref></ref> מולדובה,<ref></ref> סלובקיה,<ref></ref> ושוודיה,<ref></ref> הביעו גם הם גינוי למתקפה בנוסף לתנחומים. גם משרד החוץ של צרפת גינה את הפיגוע וניחם את משפחות הקורבנות וקרא לאיראן "לשפוך אור" על הפיגוע.<ref></ref>

גם גופים על-לאומיים הגיבו. סטפן דוז'ריק, דובר מזכ"ל האו"ם הצהיר כי האו"ם גינה את הפיגוע, הוא הדגיש כי התקפות נגד נציגויות דיפלומטיות אסורות בהחלט על פי החוק הבינלאומי והביע תקווה שהמפגע יישא באחריות.<ref></ref> דובר הנציבות האירופית, פיטר סטאנו, הביע תנחומים וקרא לחקירה מלאה ולאחריות.<ref></ref> שר החוץ של צפון מקדוניה, גינה בחריפות את הפיגוע.<ref></ref>

== ראו גם ==
* המתקפה על הנציגויות הדיפלומטיות הסעודיות באיראן
* יחסי אזרבייג'ן–איראן

==קישורים חיצוניים==

* 
* 
* 
* 
* 
* 

== הערות שוליים ==

קטגוריה:יחסי אזרבייג'ן–איראן
קטגוריה:2023 באיראן
קטגוריה:מתקפות נגד נציגויות דיפלומטיות